

|  |  |  |
| --- | --- | --- |
| Hva og tid | Hvordan | Hvorfor  |
|  Læreren presenterer elevene for en oppgave skrevet med kinesiske tegn. | Læreren forklarer at elevene i denne timen skal arbeide med tekstoppgaver. Deretter vises lysark med den første oppgaven, eller den deles ut på ark. | For å overraske, engasjere og motivere skal elevene lese tekst på et språk de ikke kan, kinesisk (eller et annet språk).Anslaget skal gjøre elevene nysgjerrige samtidig som det gir et utgangspunkt der alle har like forutsetninger for å forstå oppgaven. |
| «Snu og snakk» | Læreren ber elevene snakke med den som sitter ved siden av, eller en læringspartner om hva de tror oppgaven handler om. | Elevene får stille hypoteser til teksten. Det vil også få elevene til å lese teksten sammen med bildet. Ettersom det er kun tallene og bildet elevene har forutsetninger for å forstå, leser de gjerne tallene og prøver å sette dem i sammenheng med bildet. Mange elever leser kun bildet. Elevene skal derfor lære seg å stille hypoteser som Det er viktig å stille hypoteser som enten skal bekrefte eller avkrefte (selv). |
| Lærerstyrt samtale | Forslag til spørsmål: Hva kan oppgaven handle om?Eksempeloppgave med egg: Hva kan 1,5 være? 50? Er det realistisk?[Bruk samtaletrekk.](https://leselop.usn.no/?page_id=4317)  | Den lærerstyrte samtalen får frem elevenes hypoteser til teksten og får de elevene som ikke leser tallene, til å også lese tallene sammen med bildet. |
| Læreren avslører én og én linje av teksten. | Læreren avslører én og én linje for elevene (oversatt til norsk). Bruk lysark eller del ut papirark. Korles gjerne. Mellom hver avsløring stilles det refleksjonsspørsmål i en helklassesamtale. Bruk samtaletrekk. 1. Forslag til spørsmål til eksempeloppgave:
2. Oppgave strutseegg. Kommenter og anerkjenn riktige og gale gjetninger. Hadde dere rett?
3. Linje 1. Hva var 1,5? 1,5 kg, hvor mye er det? Hva tror dere nå oppgaven handler om?
4. Linje 2. Hvor mange gram er det i en kilo? Hvordan vet vi det? Hva tenker dere vi skal finne ut av? Hvordan kan vi finne ut det?
5. Linje 3. Hva skal vi finne ut av? Var det det vi trodde? Hvordan kan vi finne det ut? Tegne? Skrive?
 | Dette får elevene til å stille hypoteser til teksten samt får dem til å selv bevisst bekrefte eller avkrefte hypoteser. I tillegg senkes lesetempoet. Gjennom korlesing blir flere aktive.Bokstavpunktene under hører til tilsvarende punkter til venstre.1. Dette får elevene til å anerkjenne at de har en riktig eller gal hypotese, og at det er helt ok å gjette, men at det er lurt å endre mening når man har gjettet feil.
2. Dette kobler teksten til forkunnskaper angående måleenheter. Det kobler sammen tekst og bilde og virkeligheten. Det hjelper elevene å stille nye hypoteser og å avkrefte eller bekrefte tidligere hypoteser.
3. Se punkt b) over.
4. Disse spørsmålene hjelper elevene til å stadfeste hva oppgaven handler om. Her foreslås det også mulig hjelp til å løse oppgaven.
 |
| Elevene får tid til å løse oppgaven. | Elevene løser oppgaven sammen i par. De oppfordres til å skrive, tegne, forklare og gjerne løse den på flere måter. | Leseløpet har lesing i fokus og som hovedmål, men det er også et mål at elevene skal få til matematikken. Det er dessuten ønskelig at de elevene som ofte gjetter på hvilke regneoperasjoner de skal bruke i tekstoppgaver får et mer bevisst forhold til disse. |
| Lærerstyrt samtale | Forslag til spørsmål:Hvordan løste dere oppgaven? (Få frem minst én løsning. Velg bevisst rekkefølgen på løsninger).Hva kan det være lurt å gjøre når vi skal lese tekstoppgaver? (Styr elevene mot førlesing og overblikk, lese linje for linje, tegne og skrive mens man leser.)Hadde vi klart å løse oppgaven uten å oversette til norsk? | Dette skal * få med flere på hvordan det er mulig å løse oppgaven
* skape metabevissthet rundt lesestrategier for å lese tekstoppgaver
* skape bevissthet rundt lesing av tekst og bilde *sammen*
* skape bevissthet rundt det å senke lesetempoet under lesing av tekstoppgaver
* få elevene til å lese setning for setning og stille hypoteser
 |
| Gjenta med ny oppgave | Gi en ny oppgave, for eksempel fugleoppgaven. | Få elevene til å bruke refleksjonene de nettopp gjorde seg, på en ny oppgave. |
| Samtale om lesestrategier | Hva er lurt når vi skal lese tekstoppgaver? Velg ut noen få punkter der det kom frem hvilke lesestrategier som er spesielt viktige å kunne. | Dette er ment å skape bevissthet rundt lesestrategier og tekstoppgaver. |